Babelscape/SREDFM huggingface dataset:
Α.Σ. Κασσάνδρα

Ο Αθλητικός Σύλλογος Κασσάνδρα αποτελούσε ελληνικό ποδοσφαιρικό σωματείο με έδρα την Κασσάνδρεια του νομού Χαλκιδικής. Η ομάδα ιδρύθηκε το 1947 και διεξήγαγε τους εντός έδρας αγώνες της στο Δημοτικό Στάδιο Κασσανδρείας, χωρητικότητας 2.040 θεατών.

Ξεκίνησε την πορεία της ως «Άρης Κασσανδρείας» το 1968, από τα πρωταθλήματα της νεοϊδρυθείσας τότε Ε.Π.Σ. Χαλκιδικής, όπου και αναδείχθηκε πρωταθλήτρια της κορυφαίας κατηγορίας του νομού, τις περιόδους 1992–93 και 1999–2000, περίοδο κατά την οποία πέτυχε νταμπλ, καθώς κατέκτησε και το κύπελλο του νομού, ενώ την επόμενη περίοδο, 2000–01, στέφθηκε για δεύτερη φορά κυπελλούχος. Εν συνεχεία μετονομάστηκε σε «Αθλητικός Σύλλογος Κασσάνδρα» και αγωνίστηκε στο πρωτάθλημα της Δ΄ Εθνικής κατηγορίας, στο οποίο και στέφθηκε πρωταθλήτρια στον 4ο Όμιλο, για την περίοδο 2000–01, κερδίζοντας συγχρόνως την άνοδο για τη Γ΄ Εθνική κατηγορία.

Μετείχε ως επαγγελματικό σωματείο με την επωνυμία «Α.Σ. Κασσάνδρα ΠΑΕ», στη Γ΄ Εθνική κατηγορία την περίοδο 2001–02 τερματίζοντας στη δεύτερη θέση του βαθμολογικού πίνακα, οπότε και προβιβάστηκε στη Β΄ Εθνική κατηγορία. Εκεί παρέμεινε για δύο συνεχόμενες περιόδους. Το καλοκάιρι του 2004, έπειτα από συμφωνία των ανθρώπων της ΠΑΕ Κασσάνδρα, με ιθύνοντες της διοικούσας επιτροπής του ποδοσφαιρικού τμήματος του Ολυμπιακού Βόλου, το σωματείο πήρε τη νέα ονομασία Α.Σ.Κ. Ολυμπιακός ΠΑΕ, με το σύλλογο της Χαλκιδικής, επί της ουσίας, να μην υφίσταται πλέον.

Το 2005 δημιουργήθηκε μία νέα ομάδα με την ονομασία «Άρης Κασσανδρείας 2005», ως συνέχεια της παράδοσης της προηγούμενης και η οποία επίσης έχει έδρα το Δημοτικό Στάδιο Κασσανδρείας.
Γουόλτερ Λάσαλι

Ο Γουόλτερ Λάσαλι ("Walter Lassally", 18 Δεκεμβρίου 1926 - 23 Οκτωβρίου 2017) ήταν Γερμανός κινηματογραφιστής, βρετανικής καταγωγής. Είναι περισσότερο γνωστός από την ταινία "Αλέξης Ζορμπάς", με την οποία κέρδισε το Όσκαρ Καλύτερης Φωτογραφίας το 1964.
Νίκος Δημόπουλος

Ο Νίκος Δημόπουλος (1926 - 13 Μαρτίου 2012) ήταν Έλληνας κινηματογραφιστής, ο οποίος θεωρείται ένας από τους σημαντικότερους διευθυντές φωτογραφίας στην Ελλάδα. Περισσότερο γνωστός, παρ'όλα αυτά, είναι για τη μακρόχρονη συνεργασία του με την εταιρεία Φίνος Φιλμ, στην οποία συμμετείχε σε πάνω από 70 ταινίες. Σπουδαία στιγμή στην καριέρα του θεωρείται η ταινία "Το χώμα βάφτηκε κόκκινο", η οποία ήταν υποψήφια ξενόγλωσσης ταινίας για όσκαρ. Ο Νίκος ήταν αδελφός του Ντίνου Δημόπουλου, του γνωστού Έλληνα σκηνοθέτη.

Ο Δημόπουλος ξεκίνησε την καριέρα του στην εταιρεία Φίνος Φιλμ, στις αρχές της δεκαετίας του 50, ως βοηθός φωτογράφου τότε. Ως διευθυντής φωτογραφίας ξεκίνησε με την ταινία "Ο θησαυρός του μακαρίτη", το 1959, και από αυτό το πόστο συμμετείχε σε 47 ταινίες της Φίνος Φιλμ. Μεταξύ των οποίων: "Η θεία από το Σικάγο", "Νόμος 4000", "Ο φίλος μου Λευτεράκης", "Ίλιγγος" κ.λπ. Ωστόσο, στη δεκαετία του 70 εγκατέλειψε την Ελλάδα για προορισμό την Αυστραλία. Εκεί δούλεψε κυρίως στην τηλεόραση.

Πέρα από φωτογράφος, έκανε και μία σκηνοθετική απόπειρα, το 1964, σε μία μικρού μήκους ταινία, το "Κύπρος, το νησί των παλικαριών". Πέθανε στις 13 Μαρτίου 2012, στη Μελβούρνη.
Μάρκος Αυρήλιος Αγαθόπους

Ο Μάρκος Αυρήλιος Αγαθόπους (2ος αιώνας μ.Χ.) ήταν αρχαίος Έλληνας ολυμπιονίκης από την Αίγινα ο οποίος αναδείχτηκε 2 φορές ολυμπιονίκης στο αγώνισμα του σταδίου κατά τους 238ους (173 μ.Χ.) και 239ους (177 μ.Χ.) ολυμπιακούς αγώνες της αρχαιότητας. Κάποιες επιγραφές που ανακαλύφθηκαν αναφέρουν πως σε άλλες διοργανώσεις υπήρξε περιοδονίκης 4 φορές καθώς και πως αγωνίστηκε και στο αγώνισμα του οπλίτη δρόμου.
Φάνας ο Πελληνεύς

Ο Φάνας ο Πελληνεύς (6ος αιώνας π.Χ.) ήταν αρχαίος Έλληνας αθλητής από την Πελλήνη ο οποίος στέφθηκε 3 φορές ολυμπιονίκης την ίδια ημέρα (τριαστής) στα αγωνίσματα του σταδίου, δόλιχου, και οπλίτη δρόμου, στους 67ους (512 π.Χ.) ολυμπιακούς αγώνες της αρχαιότητας.
Δημήτρης Αγγελής

Ο Δημήτρης Αγγελής είναι ποιητής και δοκιμιογράφος.
Τζεφ Σέσιονς

Ο Τζεφ Σέσιονς (αγγλικά: "Jeff Sessions") είναι Γερουσιαστής των ΗΠΑ, που εκπροσωπεί την Πολιτεία Αλαμπάμα. Διατέλεσε Γερουσιαστής των Η.Π.Α. για την πολιτεία Αλαμπάμα από το 1997 έως το 2017, ενώ είναι ενταγμένος στο Ρεπουμπλικανικό Κόμμα.

Από το 1981 ως το 1993 υπηρετούσε ως Εισαγγελέας για τη Νότια Περιφέρεια της Αλαμπάμα. Ο Πρόεδρος Ρόναλντ Ρήγκαν τον πρότεινε το 1986 για τη θέση του Δικαστή του Περιφερειακού Δικαστηρίου για τη Νότια Περιφέρεια της Αλαμπάμα, κάτι που δεν επετεύχθη. Ο Σέσιονς εξελέγη το 1994 στη θέση του Γενικού Εισαγγελέα της Αλαμπάμα, θέση την οποία διατήρησε ως τον Ιανουάριο του 1997. Το 1996, ενταγμένος στο Ρεπουμπλικανικό Κόμμα, εξελέγη στο αξίωμα του Γερουσιαστή, ενώ επανεκλέχτηκε το 2002, το 2008 και το 2014.

Ο Τζεφ Σέσιονς, το 2007, σύμφωνα με το περιοδικό "National Journal", ήταν ο πέμπτος πιο συντηρητικός Γερουσιαστής, ο οποίος συχνά συντάχθηκε με το Ρεπουμπλικανικό Κόμμα. Υποστήριξε σημαντικές νομοθετικές προσπάθειες της κυβέρνησης του Τζορτζ Μπους, όπως το νόμο οικονομικής ανάπτυξης και φορολογικής ελάφρυνσης του 2001, του νόμου φορολογικής ελάφρυνσης του 2003, του Πολέμου στο Ιράκ και της πρότασης απαγόρευσης του γάμου ομοφυλοφίλων. Εντούτοις, ήταν ένας από 25 γερουσιαστές που αντιτάχθηκαν στην πράξη έκτακτης οικονομικής σταθεροποίησης του 2008. Αντιτάχθηκε, επίσης, σε σημαντικές νομοθετικές πρωτοβουλίες του Δημοκρατικού Κόμματος, όπως του νόμου αποκατάστασης και επανεπένδυσης του 2009, του νόμου προστασίας των ασθενών και προσιτής περίθαλψης και του νόμου περί υπηρεσίας των ομοφυλοφίλων στις Αμερικανικές Ένοπλες Δυνάμεις. Ως μέλος της Επιτροπής της Γερουσίας για τη Δικαστική Εξουσία, αντιτάχθηκε και στις δύο υποψηφιότητες του Μπαράκ Ομπάμα για την ηγεσία του Ανωτάτου Δικαστηρίου των Ηνωμένων Πολιτειών.

Στις 9 Φεβρουαρίου 2017 διορίστηκε Υπουργός Δικαιοσύνης των Η.Π.Α. από τον ρεπουμπλικανό Ντόναλντ Τραμπ αλλά αναγκάστηκε να παραιτηθεί από το αξίωμά του ενάμισι χρόνο αργότερα, στις 7 Νοεμβρίου 2018, λόγω διαφωνιών με τον Τραμπ.
Σίρλεϊ Τεμπλ

Η Σίρλεϊ Τεμπλ ("Shirley Temple Black", ορθή προφορά Σέρλι Τεμπλ, 23 Απριλίου 1928 – 10 Φεβρουαρίου 2014) ήταν Αμερικανίδα ηθοποιός, τραγουδίστρια και χορεύτρια.
Κωλοδάχτυλο

thumb|Κωλοδάχτυλο
Στο Δυτικό πολιτισμό, το μεσαίο δάχτυλο ή κωλοδάχτυλο, είναι μια άσεμνη χειρονομία.Υπονοεί μέτρια έως ακραία περιφρόνηση, και είναι περίπου ισοδύναμη με την έννοια "άντε γαμήσου". Γίνεται δείχνοντας το πίσω μέρος μιας κλειστής γροθιάς που έχει μόνο το μεσαίο δάχτυλο επεκταμένο προς τα πάνω, αν και σε ορισμένες περιοχές επεκτείνεται και ο αντίχειρας. Η επέκταση του δαχτύλου θεωρείται σύμβολο της περιφρόνησης σε διάφορους πολιτισμούς, κυρίως δυτικών προτύπων. Πολλοί πολιτισμοί χρησιμοποιούν παρόμοιες χειρονομίες για να εμφανίσουν την ασέβειά τους, αν και άλλοι το χρησιμοποιούν για να δείξουν χωρίς σκόπιμη ασέβεια απέναντι σε άλλες κουλτούρες..

Η χειρονομία χρονολογείται από την αρχαία Ελλάδα και χρησιμοποιήθηκε επίσης στην αρχαία Ρώμη. Ιστορικά, αντιπροσώπευε το φαλλό. Σε μερικές σύγχρονες κουλτούρες, έχει αποκτήσει αυξανόμενη αναγνώριση ως ένα σημάδι της ασέβειας, και έχει χρησιμοποιηθεί από τους καλλιτέχνες της μουσικής (κυρίως συχνότερα μεταξύ συγκροτημάτων hardcore punk, μέταλ και ραπ), αθλητές και πολιτικούς. Οι περισσότεροι εξακολουθούν να εκλαμβάνουν τη χειρονομία ως άσεμνη. Ο δείκτης και ο παράμεσος εκτός από το μεσαίο δάχτυλο σε περισσότερο σύγχρονες περιόδους έχει παρομοιαστεί να εκπροσωπεί τους όρχεις.

Η χειρονομία με το μεσαίο δάχτυλο χρησιμοποιήθηκε στην αρχαιότητα ως ένα σύμβολο της σεξουαλικής επαφής, με τρόπο που προορίζεται να υποβαθμίσει, να εκφοβίσει και να απειλήσει το άτομο προς το οποίο απευθύνεται η χειρονομία. Εκπροσωπούσε επίσης το φαλλό, με τα δάχτυλα δίπλα από το μεσαίο δάχτυλο να εκπροσωπούν τους όρχεις. Από την στενή της σχέση, η χειρονομία μπορεί να είχε αποκτήσει αποτροπαϊκή ισχύ. Στον μεσογειακό κόσμο του 1ου αιώνα, η ύψωση του δάχτυλου ήταν μία από τις πολλές μεθόδους που χρησιμοποιούνταν για να εκτρέψουν την πανταχού παρούσα απειλή του κακού ματιού.

Στα ελληνικά η χειρονομία ήταν γνωστή ως "κατάπυγον" (από "κατά"-, «προς τα κάτω», και "πυγή", «γλουτοί»). Στην αρχαία ελληνική κωμωδία, το κωλοδάχτυλο ήταν μια χειρονομία προσβολής προς άλλο πρόσωπο, με τον όρο "κατάπυγον "επίσης να αναφέρεται σε "έναν άνδρα ο οποίος υποβάλλεται σε πρωκτική διείσδυση» ή "καταπύγαινα "σε μία γυναίκα. Στην κωμωδία του Αριστοφάνη "Νεφέλες"(423 π.Χ.), όταν ο χαρακτήρας Σωκράτης εξετάζει το μαθητή του στα ποιητικά μέτρα, ο Στρεψιάδης δηλώνει ότι ξέρει πολύ καλά τι είναι δάκτυλος, και δίνει το κωλοδάχτυλο. Η χειρονομία είναι ένα οπτικό λογοπαίγνιο με τις δύο σημασίες της λέξης, τόσο «δάχτυλο» και το ρυθμικό μέτρο αποτελείται από ένα μακρυά συλλαβή και δύο σύντομες, όπως και οι αρθρώσεις του δακτύλου (—‿ ‿, που εμφανίζονται επίσης ως οπτικό λογοπαίγνιο για το πέος και τους όρχεις σε ένα μεσαιωνικό λατινικό κείμενο). Ο Σωκράτης αντιδρά στην χειρονομία ως αγροίκια και παιδαριώδη. Η χειρονομία επαναλαμβάνεται ως μορφή διακωμώδησης στην "Ειρήνη", παράλληλα με την πορδή στο πρόσωπο κάποιου.
Τοπίο στην ομίχλη

Το Τοπίο στην ομίχλη είναι ελληνική δραματική κινηματογραφική ταινία, σε σκηνοθεσία και παραγωγή του Θόδωρου Αγγελόπουλου. Το σενάριο ανήκει στον ίδιο τον Θόδωρο Αγγελόπουλο, τον Θανάση Βαλτινό και τον Τονίνο Γκουέρα.
Βερβερίς η κοινή

Η Βερβερίς η κοινή "(Berberis vulgaris)", επίσης γνωστή και ως Ευρωπαϊκή οξυάκανθα "(European barberry)" ή απλά οξυάκανθα "(barberry)", είναι θάμνος του γένους "Βερβερίς" "(Berberis)". Παράγει βρώσιμους αλλά αισθητά όξινους καρπούς, τους οποίους, οι άνθρωποι σε πολλές χώρες τρώνε σαν τάρτα ή / και σαν δροσιστικό φρούτο.

Ο θάμνος είναι ιθαγενής στην κεντρική και νότια Ευρώπη, βορειοδυτική Αφρική και δυτική Ασία· Επίσης έχει εγκλιματιστεί στη βόρεια Ευρώπη, περιλαμβανομένων των Βρετανικών Νήσων, της Σκανδιναβίας και της Βόρειας Αμερικής. Στις Ηνωμένες Πολιτείες και τον Καναδά έχει καθιερωθεί ως άγριο, σε μια περιοχή από τη Νέα Σκωτία προς τη Νεμπράσκα, με επιπλέον πληθυσμούς στο Κολοράντο, Αϊντάχο, Πολιτεία της Ουάσιγκτον, Μοντάνα και Βρετανική Κολομβία.
Αλεξάντερ Άντριενσεν

Ο Αλεξάντερ Άντριενσεν (Alexander Adriaenssen, ορισμένες φορές εμφανίζεται και ως Adriansen, 1587–1661) ήταν Φλαμανδός ζωγράφος του στυλ Μπαρόκ, ιδιαίτερα γνωστός για τις απεικονίσεις ψαριών.
Πέτρους Κρίστους

Ο Πέτρους Κρίστους (Petrus Christus, περ. 1410/1420 - 1475/1476) ήταν πρώιμος Φλαμανδός ζωγράφος που δραστηριοποιήθηκε στη Μπρυζ από το 1444, όπου, μαζί με τον Χανς Μέμλινγκ έγινε ηγετική φυσιογνωμία μετά τον θάνατο του Γιαν βαν Άικ. Επηρεάστηκε από τους βαν Άικ και Ρόχιερ φαν ντερ Βάιντεν και είναι γνωστός για τις καινοτομίες του στη γραμμική προοπτική, όπως και για τη λεπτολόγο τεχνική του, που μοιάζει να έχει προέλθει από τις μικρογραφίες και τις εικονογραφήσεις χειρογράφων. Σήμερα του αποδίδονται με βεβαιότητα περίπου 30 έργα. Στα πλέον γνωστά περιλαμβάνονται το "Πορτρέτο ενός Καρτουσιανού Μοναχού" (1446) και το "Πορτρέτο νεαρής κοπέλας" (1470, Βερολίνο. Και τα δύο είναι ιδιαίτερα καινοτόμα, καθώς εμφανίζουν τις κεντρικές μορφές σε πολύ λεπτομερές βάθος και όχι σε απλό φόντο.

Ο Κρίστους παρέμενε άγνωστος επί αιώνες και η σημαντικότητά του ως ζωγράφου αναδείχτηκε από τους σύγχρονους ιστορικούς τέχνης. Ο Τζόρτζιο Βαζάρι μετά βίας τον αναφέρει στις βιογραφίες του των ζωγράφων, που συνέγραψε κατά την περίοδο της Αναγέννησης, ενώ τα σχεδόν σύγχρονά του αρχεία απλώς τον αναφέρουν ανάμεσα σε πολλούς άλλους. Στις αρχές προς μέσα του 19ου αιώνα, ο Γκούσταφ Βάαγκεν (Gustav Friedrich Waagen), που τον αναφέρει με το «γαλλικό» όνομα «Pierre Christophsen» και ο Γιόχαν Ντάβιντ Πάσσαφαντ (Johann David Passavant) συνετέλεσαν σημαντικά στην αποκάλυψη βιογραφικών στοιχείων του Κρίστους και στην απόδοση καλλιτεχνικών δημιουργιών σε αυτόν.
Πάτρικ Λέιχι

Ο Πάτρικ Λέιχι (αγγλικά: "Patrick Leahy") είναι ο αρχαιότερος Γερουσιαστής των Ηνωμένων Πολιτειών, ο οποίος εκπροσωπεί την Πολιτεία Βερμόντ από το 1975. Όντας μέλος του Δημοκρατικού Κόμματος, έχει υπηρετήσει ως Αναπληρωτής Πρόεδρος της Γερουσίας των ΗΠΑ από τις 17 Δεκεμβρίου 2012 ως τις 3 Ιανουαρίου 2015. Ο Λέιχι έλαβε τον τίτλο του Επίτιμου Αναπληρωτή Προέδρου της Γερουσίας, αμέσως μετά την έναρξη του 114ου Κογκρέσου.

Ο Λέιχι είναι ο μόνος εκλεγμένος Γερουσιαστής στην ιστορία του Βερμόντ από το Δημοκρατικό Κόμμα. Έχει διατελέσει Πρόεδρος της Επιτροπής της Γερουσίας για τη Δικαιοσύνη, που σκοπό είχε την αναμόρφωση του σωφρονιστικού συστήματος. Έχει υποστηρίξει τον έλεγχο των όπλων και τη δυνατότητα ποινικών διώξεων εναντίον των κατασκευαστών όπλων. Στο παρελθόν είχε ασκήσει έντονη κριτική σχετικά με την επέμβαση στο Ιράκ και ήταν υπέρ της απόσυρσης των αμερικανικών στρατευμάτων.
Win Hands Down

Win Hands Down είναι ο τίτλος του έβδομου στούντιο άλμπουμ του αμερικανικού heavy metal συγκροτήματος Armored Saint, το οποίο κυκλοφόρησε στις 2 Ιουνίου του 2015 μέσω της δισκογραφικής εταιρείας Metal Blade Records.

Ο δίσκος επανέφερε το συγκρότημα στις λίστες του Billboard μετά το "Raising Fear" του 1987, ενώ μπήκε στο Top-40 στην Γερμανία και τους καταλόγους επιτυχιών της Ελβετίας.

Οι κριτικές για τον δίσκο υπήρξαν θετικές, με το "Metal Archives" να το βαθμολογεί με 73%, το "Angry Metal Guy" με 3 / 5 και το "Metal Storm" με 7,9 / 10.
Οι κυνηγοί

Οι κυνηγοί είναι ελληνική ταινία του 1977 σε σκηνοθεσία του Θεόδωρου Αγγελόπουλου. Πρωταγωνιστούν οι Βαγγέλης Καζάν, Γιώργος Δάνης, Μπέτυ Βαλάση, Μαίρη Χρονοπούλου, Ηλίας Σταματίου, Αλίκη Γεωργούλη, Εύα Κοταμανίδου, Νίκος Κούρος, Στράτος Παχής, Χριστόφορος Νέζερ, Δημήτρης Καμπερίδης, Λουκάς Χρέλιας, Τάκης Δουκάκος, Βασίλης Τσάγκλος, Γιώργος Τζιφός και Αλέκος Αργυρίου. Η υπόθεση της ταινίας εκτυλίσσεται στη λίμνη Παμβώτιδα και ξεκινά όταν έξι κυνηγοί ανακαλύπτουν το πτώμα ενός αντάρτη.

Η ταινία προτάθηκε για Χρυσό Φοίνικα στο Φεστιβάλ των Καννών το 1977.
Τζεφ Φλέικ

Ο Τζεφ Φλέικ (αγγλικά: "Jeff Flake") είναι ένας Αμερικανός πολιτικός, που υπηρέτησε ως Γερουσιαστής, εκπροσωπώντας της Πολιτεία Αριζόνα, από τις 3 Ιανουαρίου 2013 έως τις 3 Ιανουαρίου 2019 Στο παρελθόν ήταν μέλος της Βουλής των Αντιπροσώπων, ενώ αποτελεί μέλος του Ρεπουμπλικανικού Κόμματος.

Γεννήθηκε στις 31 Ιανουαρίου 1962 στο Σνόουφλεϊκ της Αριζόνα. Η πόλη του είχε ονομαστεί εν μέρει από τον πρόγονό του, Γουίλιαμ Φλέικ. Σπούδασε στο Πανεπιστήμιο Μπρίγκαμ Γιανγκ και έγινε Μορμόνος ιεραπόστολος για την Εκκλησία του Ιησού Χριστού των Αγίων των Τελευταίων Ημερών στη Νότια Αφρική, κατά τις αρχές της δεκαετίας του 1980. Εργάστηκε στον τομέα των δημοσίων σχέσεων και υπήρξε εκτελεστικός διευθυντής του Ιδρύματος για τη Δημοκρατία στη Ναμίμπια και του Ιδρύματος Γκολντγουότερ.

Το 2013, η Εθνική Ένωση Φορολογούμενων έδωσε στον Φλέικ το Βραβείο Φίλων των Φορολογούμενων. Κατά τη λήψη του βραβείου του, εκείνος χαρακτήρισε τον εαυτό του ως τον «μεγαλύτερο φτηνιάρη στη Γερουσία.»

Το 2017, ο Φλέικ ανακοίνωσε ότι δεν θα ξαναβάλει υποωηφιότητα στις εκλογές του 2018, αναφέροντας διαφωνίες με το Ρεπουμπλικανικό Κόμμα και τον Πρόεδρο Ντόναλντ Τραμπ.
Ντέιρντρε ΜακΚλόσκι

Η Ντέιρντρε ΜακΚλόσκι ("Deirdre McCloskey"), η οποία γεννήθηκε ως Ντόναλντ ΜακΚλόσκι ("Donald McCloskey") στις 11 Σεπτεμβρίου 1942 στο Ανν Άρμπορ του Μίσιγκαν, είναι διακεκριμένη αμερικανίδα καθηγήτρια οικονομικών, ιστορίας, αγγλικών και φιλοσοφίας στο Πανεπιστήμιο του Ιλινόι στο Σικάγο ("University of Illinois at Chicago"). Είναι επίσης επίκουρη καθηγήτρια φιλοσοφίας και κλασικών σπουδών στο ίδιο πανεπιστήμιο, ενώ διετέλεσε για πέντε χρόνια επισκέπτρια καθηγήτρια φιλοσοφίας στο Πανεπιστήμιο Εράσμους στο Ρότερνταμ. Από το 2007 έχει χριστεί έξι φορές επίτιμη διδάκτωρ. Το 2013 έλαβε την τιμητική διάκριση Julian L. Simon από το Competitive Enterprise Institute για το έργο της στη μελέτη των ιστορικών παραγόντων που οδήγησαν στην εξέλιξη των ανθρώπινων επιτευγμάτων και στην ευημερία. Στα βασικά ερευνητικά της ενδιαφέροντα περιλαμβάνονται, μεταξύ άλλων, οι απαρχές του σύγχρονου κόσμου, η κατάχρηση της στατιστικής σημαντικότητας στα οικονομικά και άλλες επιστήμες και η μελέτη του καπιταλισμού.
Άρνολντ Χαουμπράκεν

Ο Άρνολντ Χαουμπράκεν (φλαμανδικά: Arnold Houbraken, 28 Μαρτίου 1660 - 14 Οτωβρίου 1719) ήταν Ολλανδός ζωγράφος και συγγραφέας από το Ντόρντρεχτ, ο οποίος σήμερα είναι γνωστός περισσότερο ως βιογράφος καλλιτεχνών της ολλανδικής "χρυσής εποχής".
Πρόεδρος της Υπερδνειστερίας

Ο Πρόεδρος της Υπερδνειστερίας είναι ο ανώτατος εκλεγμένος αξιωματούχος της Υπερδνειστερίας μιας μη αναγνωρισμένης διεθνώς χώρας που κήρυξε την ανεξαρτησία της από τη Μολδαβία το 1990. πρόεδρος της χώρας είναι και αρχηγός κράτους, καθώς επίσης επικεφαλής της διοίκησης των ενόπλων δυνάμεων. Με βάση το σύνταγμα της χώρας, εκπροσωπεί την Τρανσνίστρια στο εξωτερικό.

Ο Πρόεδρος της Μολδαβικής Δημοκρατίας πέρα από τον Δνείστερο, όπως ονομάζεται επίσημα, εκλέγεται από το λαό με μυστική ψηφοφορία για 5 χρόνια. 
Πρώτος πρόεδρος ήταν ο Ιγκόρ Σμιρνόφ το 1990.
Φιλόστρατος ο Βέρος

Ο Φιλόστρατος ο Βέρος ήταν αρχαίος Έλληνας σοφιστής και δραματικός ποιητής από τη Λήμνο, ο οποίος έδρασε στην Αθήνα κατά το 2ο αιώνα μ.Χ.. Θεωρείται ο συγγραφέας ενός έργου με τίτλο "Περί κωμωδίας", ωστόσο είναι αμφίβολη η κυριότητα του. Χρονολογικά ήταν ο πρώτος σοφιστής της οικογενείας των Φιλοστράτων και έτσι είναι γνωστός και ως Φιλόστρατος Α΄, ήταν γιος του Βέρου και υπήρξε ο πατέρας του Φλάβιου Φιλόστρατου.
Φιλόστρατος του Νερβιανού

Ο Φιλόστρατος ο πρεσβύτερος ή Φιλόστρατος του Νερβιανού (2ος αιώνας μ.Χ.) ήταν αρχαίος Έλληνας ρήτωρας και σοφιστής, ο οποίος δίδαξε στην Αθήνα, υπήρξε ευνοούμενος του αυτοκράτορα Καρακάλλα (211–217) και πέθανε στη Λήμνο, όπου έζησε τα τελευταία έτη του βίου του. Χρονολογικά ήταν ο τρίτος σοφιστής της οικογενείας των Φιλοστράτων και έτσι είναι γνωστός και ως Φιλόστρατος Γ΄, υπήρξε γαμπρός του Φλάβιου Φιλόστρατου και παππούς του Φιλόστρατου του νεώτερου.
Νίκος Καλογερόπουλος

Ο Νίκος Καλογερόπουλος (Φιλιατρά Μεσσηνίας 1952 -) είναι Έλληνας ηθοποιός, σκηνοθέτης, σεναριογράφος, ποιητής και τραγουδοποιός. Είναι περισσότερο γνωστός για τον πρωταγωνιστικό του ρόλο, στη βραβευμένη ταινία "Λούφα και παραλλαγή" (1984), στην οποία κέρδισε και το βραβείο Α΄ Ανδρικού Ρόλου, στο Φεστιβάλ Θεσσαλονίκης. Πρωτίστως, είχε συμμετάσχει και στην ταινία "Μάθε παιδί μου γράμματα", μέσω της οποίας βραβεύτηκε με το βραβείο Β΄ Ανδρικού Ρόλου, στο Φεστιβάλ Θεσσαλονίκης. Κατόπιν ακολούθησαν κι άλλα.
Άλμπερτ Παρκ

Το Άλμπερτ Παρκ ("Albert Park") είναι προάστιο της κεντρικής Μελβούρνης, το οποίο απέχει 3 χιλιόμετρα νότια από το κέντρο της πόλης. Κατά την απογραφή του 2011, το Άλμπερτ Παρκ είχε πληθυσμό 5.955 κατοίκων.

Το προάστιο του Άλμπερτ Παρκ εκτείνεται από τους Κήπους Άγιου Βικέντιου ως τη Λεωφόρο Μπίκονσφιλντ (Beaconsfield Parade) και την Μιλλς Στριτ (Mills Street). Eγκαταστάθηκε οικιστικώς ως προέκταση του Έμεραλντ Χιλ (Emerald Hill). Σήμερα η περιοχή ονομάζεται Νότια Μελβούρνη (South Melbourne). Χαρακτηρίζεται από ευρείς δρόμους, κτίρια πολιτιστικής κληρονομιάς, υπαίθριες καφετέριες, πάρκα και ώριμα εξωτικά δέντρα. Από το 1996 το Άλμπερτ Παρκ έχει φιλοξενήσει το πρωτάθλημα Φόρμουλα 1 της Αυστραλίας, μια εκδήλωση του μηχανοκίνητου αθλητισμού.


Κατηγορία:Μελβούρνη
Ντίμης Δαδήρας

Ο Ντίμης Δαδήρας (1 Δεκεμβρίου 1924 - 6 Σεπτεμβρίου 1982) ήταν Έλληνας σκηνοθέτης του κινηματογράφου. Ωστόσο, υπήρξε και σεναριογράφος σε διάφορες ταινίες. Έχει τιμηθεί και με Βραβείο Σκηνοθεσίας, στο Φεστιβάλ Κινηματογράφου Θεσσαλονίκης, με την ταινία του "Στα σύνορα της προδοσίας". Επίσης, με πολλά βραβεία έχουν τιμηθεί και τέσσερις ακόμα ταινίες στις οποίες υπέγραψε τη σκηνοθεσία: "Όχι" (1969), "Η χαραυγή της νίκης" (1971), "Ο Ιπποκράτης και η δημοκρατία" (1972), "Η μεγάλη απόφαση" (1977). Ενώ, έχει σκηνοθετήσει και στο θέατρο.
Δάνδις ο Αργείος

Ο Δάνδις ο Αργείος (5ος αιώνας π.Χ.) ήταν αρχαίος Έλληνας ολυμπιονίκης με καταγωγή από το Άργος ο οποίος στέφθηκε νικητής στο αγώνισμα του δίαυλου κατά τους 76ους (476 π.Χ.) ολυμπιακούς αγώνες, και στο σταδίου κατά τους 77ους (472 π.Χ.) ολυμπιακούς αγώνες της αρχαιότητας. Αναφέρεται επίσης ως νικητής σε πολλές διοργανώσεις των Νεμέων, Δελφών και Ίσθμιων.
<BR><br>
Jurassic World

Η ταινία Jurassic World είναι αμερικανική ταινία επιστημονικής φαντασίας παραγωγής του 2015 και η τέταρτη της σειράς Jurassic Park. Σκηνοθέτης είναι ο Κόλιν Τρέβοροου ο οποίος επίσης συνέγραψε το σενάριο μαζί με τον Ρικ Τζάφα, την Αμάντα Σίλβερ και τον Ντέρεκ Κόνολι. Πρωταγωνιστές είναι ο Κρις Πρατ και η Μπράις Ντάλας Χάουαρντ.

Η ταινία διαδραματίζεται 22 χρόνια μετά τα γεγονότα του αρχικού Τζουράσικ Παρκ στη νήσο Ίσλα Νάμπαρ, στην οποία λειτουργεί ένα πάρκο με δεινόσαυρους, όπως το είχε οραματιστεί ο Τζον Χάμοντ. Κάποια στιγμή, ένας γενετικά τροποποιημένος δεινόσαυρος, ονόματι Indominus rex, το σκάει από την αιχμαλωσία, εξαπολύοντας τον πανικό σε όλο το νησί.

Η ταινία κυκλοφόρησε στους κινηματογράφους στις 10 Ιουνίου 2015 σε περίπου 60 χώρες. Έλαβε θετικές κριτικές, με καλά σχόλια επαίνεσαν για τα οπτικά εφέ της, για τις σκηνές δράσης και τη μουσική. Ωστόσο, επικρίθηκε για το σενάριο και τις ιδέες της. Η ταινία απέφερε το πρώτο Σαββατοκύριακο 500 εκατομμύρια δολάρια παγκοσμίως. Επιπλέον,παγκοσμίως η ταινία απέφερε 1,6 δισ. δολάρια παγκοσμίως και έγινε η δημοφιλέστερη του 2015 μετά το ( Ο πόλεμος των άστρων: Επεισόδιο 7 - Η δύναμη ξυπνάει ) και η τέταρτη μεγαλύτερη εισπρακτικά ταινία όλων των εποχών παγκοσμίως.
Μήτρος Βλάχος

Ο Μήτρος Βλάχος ("Μίτρε Παντούροφ", 1873-1907) ήταν Βούλγαρος κομιτατζής, βλάχικης καταγωγής, που έδρασε ως οπλαρχηγός στην περιοχή της Μακεδονίας κατά τις αρχές του εικοστού αιώνα.
Μάρκος Θεοδωρίδης

Ο Μάρκος Θεοδωρίδης (1872-1952) υπήρξε Έλληνας δικηγόρος και πολιτικός. Υπηρέτησε ως βουλευτής στην εκλογική περιφέρεια Θεσσαλονίκης και ως υπουργός.
Δημάρατος ο Εφέσιος

Ο Δημάρατος ο Εφέσιος (1ος αιώνας π.Χ./1ος αιώνας μ.Χ.) ήταν αρχαίος Έλληνας ολυμπιονίκης με καταγωγή από την Έφεσο, ο οποίος στέφθηκε 2 φορές νικητής στο αγώνισμα του σταδίου κατά τους 194ους (4 π.Χ.) και 195ους (1 μ.Χ.) ολυμπιακούς αγώνες της αρχαιότητας.
Δαμάτριος ο Τεγεάτης

[[Δραχμή]] της [[Ολυμπία|Ολυμπίας]], χρονολογούμενη μεταξύ 134ης (244 π.Χ.) και 143ης (208 π.Χ.) διοργάνωσης των αγώνων
Ο Δαμάτριος ο Τεγεάτης (γιος του Αρίστιππου, 3ος/2ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Τεγέα, ο οποίος στέφθηκε 2 φορές νικητής στο αγώνισμα του σταδίου παίδων κατά τους 143ους (208 π.Χ.), και στον δόλιχο στους 145ους (200 π.Χ.) ολυμπιακούς αγώνες της αρχαιότητας. Αναφέρεται επίσης σε αρχαίες επιγραφές πως ήταν περιοδονίκης στο αγώνισμα του δόλιχου με πολλές νίκες στις διοργανώσεις των Νέμεων, Ίσθμιων, και Πύθιων αγώνων.
Δρομεύς ο Στυμφήλιος

Ο Δρομεύς ο Στυμφήλιος (6ος/5ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Στύμφηλο της Αρκαδίας, ο οποίος στέφθηκε 2 φορές νικητής στο αγώνισμα του δόλιχου κατά τους 74ους (484 π.Χ.) και 75ους (480 π.Χ.) ολυμπιακούς αγώνες της αρχαιότητας, ενώ αναφέρεται ως περιοδονίκης και νικητής σε πολλές διοργανώσεις των Νέμεων, Ίσθμιων, και Πύθιων αγώνων. Είχε επίσης επινοήσει συγκεκριμένο διαιτολόγιο για αθλητές με βάση την κατανάλωση κρέατος, όπως και ο προγενέστερος Ευρυμένης ο Σάμιος.
Αύγουστος Θεολογίτης

Ο Αύγουστος Θεολογίτης (1892 - 4 Ιανουαρίου 1975), του Κωνσταντίνου, ήταν Έλληνας δημοσιογράφος, κτηματίας και πολιτικός, που διετέλεσε βουλευτής και υπουργός σε διάφορες κυβερνήσεις. Ιδιαίτερη πατρίδα του ήταν η Θάσος.
Εποχή των Ανακαλύψεων

[[Παγκόσμιος χάρτης του Αλμπέρτ Καντίνο]], [[1502]].
Η Εποχή των Ανακαλύψεων είναι μια ανεπίσημη και αόριστη Ευρωπαϊκή ιστορική περίοδος από το 15ο αιώνα έως το 18ο αιώνα, όταν οι εκτεταμένες υπερπόντιες εξερευνήσεις αναδείχθηκαν σε ισχυρό παράγοντα του ευρωπαϊκού πολιτισμού. 

Ήταν η περίοδος κατά την οποία ξεκίνησαν τα μεγάλα ταξίδια που κατέληξαν στην ανακάλυψη του Ατλαντικού αρχιπελάγους των Αζορών εκ μέρους των Πορτογάλων, της δυτικής ακτής της Αφρικής, της ανακάλυψης της ωκεάνιας διαδρομής προς την Ανατολή το 1498, της υπερατλαντικής ανακάλυψης της Αμερικής για λογαριασμό του Στέμματος της Καστίλλης (Ισπανία) το 1492 και της πραγματοποίησης του πρώτου περίπλου της Γης το 1522. Αυτές οι αποστολές οδήγησαν σε πολλές ναυτικές αποστολές πέρα από τον Ατλαντικό, Ινδικό και Ειρηνικό Ωκεανό και στεριανές αποστολές στην Αμερική, την Ασία, την Αφρική και την Αυστραλία, που συνεχίστηκαν και κατά τα τέλη του 19ου αιώνα, και έληξαν με την εξερεύνηση των πολικών περιοχών στον 20ο αιώνα. 

Οι Ευρωπαϊκές υπερπόντιες εξερευνήσεις οδήγησαν στην άνοδο του παγκόσμιου εμπορίου και των ευρωπαϊκών αποικιακών αυτοκρατοριών, με την επαφή μεταξύ του Παλαιού Κόσμου, την Ευρώπη, την Ασία και την Αφρική, και το Νέο Κόσμο, την Αμερική, που επέφερε την Κολομβιανή ανταλλαγή: μια μεγάλη μεταφορά φυτών, ζώων, τροφίμων, ανθρώπινων πληθυσμών (συμπεριλαμβανομένων των δούλων), μεταδοτικών ασθένειών και πολιτισμού μεταξύ του Ανατολικού και Δυτικού ημισφαιρίου. Αυτό αποτέλεσε ένα από τα πλέον σημαντικά παγκόσμια γεγονότα σχετικά με την οικολογία, τη γεωργία, και τον πολιτισμό στην ιστορία. Η Ευρωπαϊκή εξερεύνηση επέτρεψε την παγκόσμια χαρτογράφηση του κόσμου, με αποτέλεσμα μια νέα κοσμοθεωρία, και μακρινούς πολιτισμούς να έρθουν σε επαφή.
Κόρι Γκάρντνερ

Ο Κόρι Γκάρντνερ (αγγλικά: "Cory Gardner") είναι ένας Αμερικανός πολιτικός, ο οποίος υπηρέτησε ως Γερουσιαστής των Ηνωμένων Πολιτειών, αντιπροσωπεύοντας την Πολιτεία Κολοράντο από το 2015 έως το 2020. Αποτελεί μέλος του Ρεπουμπλικανικού Κόμματος.

Γεννήθηκε στις 22 Αυγούστου 1974 στην Γιούμα του Κολοράντο. Η καταγωγή του έχει ιρλανδικές, γερμανικές και αγγλικές ρίζες. Σπούδασε στο πολιτικές επιστήμες στο Κρατικό Πανεπιστήμιο του Κολοράντο και νομικά στο Πανεπιστήμιο του Κολοράντο.

Διορίστηκε στη Βουλή των Αντιπροσώπων του Κολοράντο το 2005 και το 2006 εξελέγη για μία πλήρη θητεία, εκπροσωπώντας την Περιφέρεια 63 από το 2005 έως το 2011. Το 2010 εξελέγη στη Βουλή των Αντιπροσώπων των Ηνωμένων Πολιτειών, στην οποία ήταν μέλος το διάστημα 2011-2015. Τον Νοέμβριο του 2014 κέρδισε τις εκλογές για τη Γερουσία, με οριακό προβάδισμα, έναντι του αντιπάλου του Μαρκ Γιούνταλ. Στις εκλογές του 2020 ηττήθηκε από τον Δημοκρατικό, πρώην κυβερνήτη του Κολοράντο, Τζον Χίκενλουπερ.
Εργοτέλης ο Κνώσειος

[[Στατήρας]] της [[Ολυμπία|Ολυμπίας]] ο οποίος χρονολογείται μεταξύ της 82ης (452 π.Χ.) και 78ης διοργάνωσης των [[Ολυμπιακοί αγώνες στην αρχαιότητα|αρχαίων ολυμπιακών αγώνων]].
Ο Εργοτέλης ο Κνώσειος ή Εργοτέλης ο Ιμέριος (γιος του Φιλάνωρος, 5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Κνωσό ο οποίος μετανάστευσε στην Ιμέρα της Σικελίας σε νεαρή ηλικία. Υπήρξε 2 φορές νικητής στο αγώνισμα του δόλιχου κατά τους 77ους (472 π.Χ.) και 79ους (464 π.Χ.) ολυμπιακούς αγώνες της αρχαιότητας αντιπροσωπεύοντας την πόλη της Ιμέρας.

Ο Γυμναστικός Σύλλογος Εργοτέλης με έδρα το Ηράκλειο της Κρήτης πήρε την ονομασία του από τον ολυμπιονίκη Εργοτέλη.
Ερμάς ο Αντιοχεύς

Ο Ερμάς ο Αντιοχεύς (γιος του Ισίωνος, 1ος αιώνας μ.Χ.) ήταν αρχαίος Έλληνας ολυμπιονίκης με καταγωγή από την Αντιόχεια της Συρίας, ο οποίος υπήρξε 2 φορές νικητής στο αγώνισμα του παγκράτιου κατά τους 201ους (25 μ.Χ.) και 202ους (29 μ.Χ.) ολυμπιακούς αγώνες της αρχαιότητας. Υπήρξε επίσης νικητής στις διοργανώσεις των Άκτιων, Νεμέων και Ηραίων αγώνων, και πιθανώς να πρόκειται για τον "Τίτο Κλαύδιο Ερμά" ο οποίος αποτέλεσε μέλος της ακολουθίας του Ρωμαίου αυτοκράτορα Κλαύδιου.
Ευθυμένης ο Μαινάλιος

[[Στατήρας]] της [[Ολυμπία|Ολυμπίας]] της 97ης (392 π.Χ.) διοργάνωσης των [[Ολυμπιακοί αγώνες στην αρχαιότητα|αρχαίων ολυμπιακών αγώνων]].
Ο Ευθυμένης ο Μαινάλιος (5ος/4ος αιώνας π.Χ.) ήταν αρχαίος Έλληνας ολυμπιονίκης με καταγωγή από το Μαίναλο της Αρκαδίας, ο οποίος υπήρξε νικητής στο αγώνισμα της πάλης παίδων κατά τους 95ους (400 π.Χ.) και της πάλης ανδρών στους 97ους (392 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία είχε φιλοτεχνηθεί από τον Σικυώνιο γλύπτη Άλυπο.
Γένε Τσάκναντι

Ο Γένε Τσάκναντι (20 Σεπτεμβρίου 1924 – 7 Ιανουαρίου 2001) ήταν Ούγγρος (πολιτογραφημένος Γερμανός) ποδοσφαιριστής και μετέπειτα προπονητής ποδοσφαίρου. 

Ως ποδοσφαιριστής αγωνίστηκε στην ουγγρική Τσέπελ, όμως έγινε ευρύτερα γνωστός εργαζόμενος ως προπονητής στην Μπουντεσλίγκα με τις 
Σααρμπρίκεν, Κίκερς Στουτγκάρδης και Νυρεμβέργη. Το καλοκαίρι του 1962 βρέθηκε για πρώτη φορά στην Ελλάδα για λογαριασμό της ΑΕΚ, κατακτώντας το πρωτάθλημα (1962-63), αποχώρησε όμως με την ολοκλήρωσή του για να επιστρέψει στη Γερμανία.

Τρία χρόνια αργότερα εργάστηκε εκ νέου στην ΑΕΚ, ερχόμενος στα μισά της περιόδου 1966-67 (αντικαθιστώντας και τις δύο φορές στην τεχνική ηγεσία της ομάδας τον Τρύφωνα Τζανετή), οδηγώντας τον σύλλογο στην κατάκτηση του πρωταθλήματος της επόμενης χρονιάς (1967-68). Την περίοδο 1969-70 βρέθηκε για μία χρονιά στον πάγκο του ΠΑΟΚ, ενώ το 1971 ανέλαβε χρέη πρώτου προπονητή στη γαλλική Στρασμπούρ.

Στις 7 Ιανουαρίου 2001 "έφυγε" από τη ζωή σε ηλικία 76 ετών.
Βυζαντινοαβαρικός πόλεμος του 570-574

Ο Βυζαντινοαβαρικός πόλεμος του 570-574 ήταν ο πρώτος πόλεμος μεταξύ της Βυζαντινής Αυτοκρατορίας και του Χαγανάτου των Αβάρων που είχε πρόσφατα δημιουργηθεί με την κατάκτηση από τους Άβαρους των Γέπιδων. Με τη διάλυση του κρατιδίου των Γέπιδων οι Βυζαντινοί πρόλαβαν να προσαρτήσουν την στρατηγική πόλη Σίρμιο και την γύρω περιοχή το 567. Οι Άβαροι θεωρώντας τον εαυτό τους φυσικό διάδοχο των Γέπιδων διεκδίκησαν αυτά τα εδάφη και πολιόρκησαν το Σίρμιο χωρίς επιτυχία το 568. Έκτοτε οι Άβαροι έστελναν συνεχώς αντιπροσωπίες στον βυζαντινό αυτοκράτορα στη Κωνσταντινούπολη χωρίς να γίνονται δεκτά τα αιτήματα τους.

Για την πολεμική αυτή σύγκρουση λίγα είναι γνωστά, ο Ιουστίνος Β΄ αποφάσισε την αναμέτρηση με τους Άβαρους για να εξασφαλίσει το σύνορο στον Δούναβη ώστε να μπορέσει να μεταφέρει στρατεύματα από εκεί ενάντια των Περσών. Επικεφαλής του βυζαντινού στρατού και της εκστρατείας τέθηκε ο στρατηγός τότε Τιβέριος Β΄ όπου νίκησε σε μάχη τους Άβαρους το 570 σε άγνωστη θέση στην Θράκη. 

Μετά από αυτή την ήττα οι Άβαροι δεν ενόχλησαν για τέσσερα χρόνια την αυτοκρατορία ούτε έστειλαν ξανά αντιπροσωπίες. Το 574 οι Άβαροι εκμεταλλευόμενοι την απόσυρση βυζαντινού στρατού από την περιοχή επιτέθηκαν στο Βυζάντιο και σε μάχη, σε άγνωστη τοποθεσία, νίκησαν τον Βυζαντινό στρατό ενώ ο ίδιος ο Τιβέριος με δυσκολία απέφυγε την αιχμαλωσία. Ο Τιβέριος έχοντας και το αξίωμα του καίσαρα και ουσιαστικά τη διακυβέρνηση της αυτοκρατορίας λόγω αρρώστιας του Ιουστίνου, πρότεινε Συνθήκη ειρήνης όπου έγινε δεκτή από τους Άβαρους.
Μεγαλέξαντρος

Ο Μεγαλέξαντρος είναι ελληνική ταινία του 1980 σε σκηνοθεσία του Θεόδωρου Αγγελόπουλου. Πρόκειται για μία από τις μεγαλύτερες ελληνικές ταινίες σε διάρκεια, καθώς διαρκεί περίπου 4 ώρες.
Θαλλίαρχος ο Ηλείος

Ο Θαλλίαρχος ο Ηλείος (γιος του Σωτήριχου, 1ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία, ο οποίος υπήρξε 2 φορές νικητής στο αγώνισμα της πυγμαχίας κατά τους 185ους (40 π.Χ., πυγμαχία παίδων) και 187ους (32 π.Χ., πυγμαχία ενηλίκων) ολυμπιακούς αγώνες της αρχαιότητας. Ο πατέρας του ο Σωτήριχος είχε υπάρξει επίσης ολυμπιονίκης στην πυγμαχία παίδων στην 177η διοργάνωση των αγώνων το 72 π.Χ..
Γιόρις Ίβενς

Ο Γκεόργκ Χένρι Άπτον "Γιόρις" Ίβενς ("George Henri Anton", 18 Νοεμβρίου 1898 - 28 Ιουνίου 1989), γνωστός ως Γιόρις Ίβενς ("Joris Ivens") ήταν Ολλανδός σκηνοθέτης, πρωτοπόρος στον τομέα του ντοκιμαντέρ και συγγραφέας. 

Γεννήθηκε στις 18 Νοεμβρίου 1898 σε ένα μικρό μέρος της Ολλανδίας, το Νάιμεχεν, και απεβίωσε στις 28 Ιουνίου 1989, στο Παρίσι της Γαλλίας. Είναι γνωστός ως "ο "παθιασμένος εραστής της ανθρωπότητας" και "πολίτης του κόσμου"", καθώς ήταν ένας περιπλανώμενος ταξιδιώτης. Ήταν πανταχού παρών όταν συνέβαιναν τα μεγάλα γεγονότα. Έχει ταξιδέψει στη Σοβιετική Ένωση κατά τη δεκαετία του '30, προσκεκλημένος από τον Βλάντιμιρ Πουντόβκιν,καταγράφοντας τους τρόπους καταστολής μιας απεργίας(Το τραγούδι των ηρώων,1932). Πήγε στην Ισπανία για να καταγράψει ένα ντοκιμαντέρ υπέρ των δημοκρατών, κατά τη διάρκεια του Ισπανικού Εμφυλίου(Ισπανική γη, 1938). Μιλά για την ηρωική αντίσταση του κινέζικου λαού εναντίον της Ιαπωνικής εισβολής(400 εκατομμύρια, 1939),συνεργάζεται με τον Φρανκ Κάπρα για τη σειρά ντοκιμαντέρ "Γιατί πολεμάμε"(1943).Δημιουργεί μαζί με τα αδέρφια Πάολο και Βιτόριο Ταβιάνι το ντοκιμαντέρ "Η Ιταλία δεν είναι μία χώρα φτωχή"(1960), επιστρατεύοντας πολλά κινηματογραφικά είδη, ακόμα και το κινούμενο σχέδιο.Συμπάσχει τις μάχες διαφόρων λαών και χωρών(Αύριο στη Ναγκίλα,1960-Ένοπλος λαός,1961-Το τρένο της νίκης,1964).Περιγράφει γλαφυρά την πολύπλοκη καθημερινότητα ενός λιμανιού(Βαλπαραϊσο,1962), συμμετέχει στο συλλογικό ντοκιμαντέρ " Μακριά από το Βιετνάμ"(1967) μαζί με τον Γκοντάρ, τον Ρενέ, την Βαρντά και πολλούς άλλους σκηνοθέτες.Εκφράζει την αισιοδοξία του για την επανάσταση(Ο λαός και τα όπλα του,1969), καταγράφει την Κίνέζικη Πολιτιστική Επανάσταση στο -πάνω από 12 ώρες- (763 λεπτά)ντοκιμαντέρ "Πως ο Γιουκόνγκ μετακίνησε τα βουνά" (1977) και συνοψίζει με όλη τη σοφία του σπουδαίου πολυταξιδεμένου ουμανιστή το σύνολο της φιλμογραφίας του, με τις "Ιστορίες του ανέμου"(1988). Υπήρξε υποστηρικτής του Κομμουνισμού καθ'όλη τη διάρκεια της ζωής του. Βραβεύτηκε με το ειδικό βραβείο στο Διεθνές Φεστιβάλ Κινηματογράφου Βενετίας για το σύνολο του έργου του (1988), καθώς και τον Χρυσό Φοίνικα μικρού μήκους στο Φεστιβάλ Καννών, το 1958.
Ιουλιανή Επανάσταση

"[[Η Ελευθερία οδηγεί το Λαό]]", έργο του [[Ευγένιος Ντελακρουά|Ντελακρουά]] που υμνεί την Ιουλιανή επανάσταση.
Η Γαλλική Επανάσταση του 1830, επίσης γνωστή ως η Ιουλιανή Επανάσταση, Δεύτερη Γαλλική Επανάσταση ή Trois Glorieuses στα γαλλικά, έφερε την ανατροπή του βασιλιά Καρόλου Ι΄, του Γάλλου Βουρβόνου μονάρχη, και την άνοδο του ξαδέλφου του Λουδοβίκου-Φιλίππου, Δούκα της Ορλεάνης, ο οποίος με τη σειρά του θα ανατρεπόταν, μετά από 18 επισφαλή χρόνια στο θρόνο. Σηματοδότησε την στροφή από μία συνταγματική μοναρχία, την Παλινόρθωση των Βουρβόνων, σε μια άλλη, την Ιουλιανή Μοναρχία, τη μετάβαση της εξουσίας από τον Οίκο των Βουρβόνων σε ένα παρακλάδι του, τον Οίκο της Ορλεάνης, και την αντικατάσταση της αρχής της κληρονομικής εξουσίας από τη λαϊκή κυριαρχία. Οι υποστηρικτές των Βουρβόνων ονομάζονταν "Νομιμόφρονες", και οι υποστηρικτές του Λουδοβίκου-Φιλίππου "Ορλεανιστές".
Φρειδερίκος Μάρρυατ

Ο Φρειδερίκος Μάρρυατ ("Frederick Marryat", 10 Ιουλίου 1792 - 9 Αυγούστου 1848) ήταν Βρετανός αξιωματικός του Βασιλικού Ναυτικού και μυθιστοριογράφος, που σήμερα θεωρείται ως ένας από τους πρωτοπόρους στις θαλασσινές ιστορίες.
For All Kings

Το For All Kings είναι το επερχόμενο, ενδέκατο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε στις 26 Φεβρουαρίου του 2016 μέσω της δισκογραφικής εταιρείας "Megaforce Records" στην Αμερική και της "Nuclear Blast Records" στην Ευρώπη.
Κόκινος Καπνάς

Το σοβιετικό έντυπο Κόκινος Καπνάς, δηλαδή "«Κόκκινος Καπνεργάτης»", ήταν μια ελληνική εφημερίδα που εκδίδοταν στη πόλη Σουχούμι της Αμπχαζίας και η οποία εκδιδόταν από 1932 έως το 1937. Απευθυνόταν στα μέλη της ελληνικής κοινότητας της Αμπχαζίας και των γύρω περιοχών που αποτελούσε το 11 τοις εκατό του πληθυσμού της τότε αυτόνομης σοβιετικής δημοκρατίας της κατά το τελευταίο έτος της έκδοσής της.
Θεόδωρος Γκουτζουρής

Ο Θεόδωρος Γκουτζουρής (1905 - 7 Ιουλίου 1961) του Νικολάου, ήταν Έλληνας δικηγόρος και πολιτικός από την Ηλεία.
Ρίτσαρντ Μπλούμενταλ

Ο Ρίτσαρντ Μπλούμενταλ (αγγλ. "Richard Blumenthal", 13 Φεβρουαρίου 1946), είναι Αμερικανός πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών για το Κονέκτικατ από το 2011. Είναι μέλος του Δημοκρατικού Κόμματος. 

Προηγουμένως, υπηρέτησε ως 23ος Γενικος Εισαγγελέας του Κονέκτικατ από το 1991 έως το 2011, καθώς και ως Μέλος της Γερουσίας του Κονέκτικατ για την 27η περιφέρεια (1987-1991).
Ιππόστρατος ο Κροτωνιάτης

Ο Ιππόστρατος ο Κροτωνιάτης (6ος αιώνας π.Χ.) ήταν αρχαίος Έλληνας ολυμπιονίκης με καταγωγή από την αποικία του Κρότωνα στη Μεγάλη Ελλάδα, ο οποίος στέφθηκε 2 φορές νικητής στο αγώνισμα του σταδίου κατά τους 54ους (564 μ.Χ.) και 55ους (560 π.Χ.) ολυμπιακούς αγώνες της αρχαιότητας.
Ισχόμαχος ο Κροτωνιάτης

Ο Ισχόμαχος ο Κροτωνιάτης ή Ισόμαχος (6ος/5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την αποικία του Κρότωνα στη Μεγάλη Ελλάδα, ο οποίος στέφθηκε 2 φορές νικητής στο αγώνισμα του σταδίου κατά τους 68ους (508 π.Χ.) και 69ους (504 π.Χ.) ολυμπιακούς αγώνες της αρχαιότητας.
Γιώργος Σκαμπαρδώνης

Ο Γιώργος Σκαμπαρδώνης (Θεσσαλονίκη, 1953) είναι πεζογράφος και δημοσιογράφος της Θεσσαλονίκης. Υπήρξε βασικός συνεργάτης και διευθυντής αρκετών περιοδικών και εφημερίδων της πόλης ("Εντευκτήριο", "Θ' 97", "Μακεδονία", κ.ά.). Συνεργάστηκε επίσης με ραδιοφωνικούς και τηλεοπτικούς σταθμούς. Στα διηγήματα και τα μυθιστορήματά του, με ρεαλιστική γραφή, θεματοποιεί την καθημερινή ζωή στη Θεσσαλονίκη της Γερμανικής Κατοχής αλλά και του πιο πρόσφατου παρελθόντος.
Μητροπολίτης Γαλλίας Μελέτιος Καραμπίνης

Ο Μητροπολίτης Γαλλίας Μελέτιος Καραμπίνης (1914 - 19 Απριλίου 1993) ήταν Έλληνας θεολόγος, διετέλεσε Μητροπολίτης Γαλλίας από τις 22 Οκτωβρίου 1963 ως τις 9 Ιουνίου 1988.
Αναστάσης Βιστωνίτης

Ο Αναστάσης Βιστωνίτης (Κομοτηνή 1952 - ) είναι σύγχρονος Έλληνας ποιητής, αρθρογράφος, δοκιμιογράφος και μεταφραστής. Το πραγματικό του επώνυμο είναι Παπαδόπουλος. Έργα του έχουν μεταφραστεί σε είκοσι γλώσσες. Πέντε ποιητικά βιβλία του κυκλοφορούν στις ΗΠΑ, τη Γερμανία, τη Σλοβενία, την ΠΓΔΜ και το Ισραήλ κι ένα πεζογραφικό στη Σερβία.
Σάκης Σερέφας

Ο Σάκης Σερέφας (γενν. 1960) είναι ποιητής, πεζογράφος, θεατρικός συγγραφέας και μελετητής της τοπικής ιστορίας της Θεσσαλονίκης. Μέχρι σήμερα, έχει εκδώσει περισσότερα από 70 βιβλία με ποίηση, πεζογραφία, θέατρο, μελέτες για πόλεις, για τόπους και για ποιητές, μεταφράσεις και ανθολογίες.
Αλεξάνδρα Δεληγιώργη

Η Αλεξάνδρα Δεληγιώργη (Θεσσαλονίκη) είναι λογοτέχνης και πανεπιστημιακός.
Βασίλης Αμανατίδης

Ο Βασίλης Αμανατίδης (Έδεσσα, 1970) είναι Έλληνας ποιητής, μεταφραστής, πεζογράφος και ερμηνευτής. Ενίοτε ασχολείται με το δοκίμιο, την κριτική και την επιμέλεια εικαστικών εκθέσεων. Γεννήθηκε το 1970 στην Έδεσσα αλλά μεγάλωσε και ζει στη Θεσσαλονίκη. Είναι πτυχιούχος του τμήματος Ιστορίας και Αρχαιολογίας του Αριστοτελείου Πανεπιστημίου Θεσσαλονίκης και το 2000 απόκτησε τον μεταπτυχιακό του τίτλο στην Ιστορία της Τέχνης ("Λόγος και Εικόνα στην εποχή του Μοντερνισμού - Η ελληνική περίπτωση του Οδυσσέα Ελύτη"). Εργάστηκε ως ιστορικός τέχνης και επιμελητής εκθέσεων στο Κέντρο Σύγχρονης Τέχνης Θεσσαλονίκης, δίδαξε Ιστορία της Τέχνης και Λογοτεχνία στη Δραματική Σχολή του Κ.Θ.Β.Ε. και σε άλλες δραματικές σχολές και έκανε τη δραματουργική επεξεργασία θεατρικών παραστάσεων.

Ποίηση δημοσιεύει για πρώτη φορά το 1991 στο περιοδικό "Εντευκτήριο," στο οποίο από το 2006 είναι τακτικός συνεργάτης και ειδικός σύμβουλος έκδοσης. Από την πρώτη του εμφάνιση και στο εξής συνεργάστηκε με πολλά λογοτεχνικά περιοδικά ("Εντευκτήριο, Ποίηση, Ποιητική, Η Λέξη, Οδός Πανός, Να Ένα Μήλο, Μπιλιέτο, Μανδραγόρας, Το Δέντρο" κ.ά.), εφημερίδες("Αυγή" και "Καθημερινή") και λογοτεχνικές ηλεκτρονικές σελίδες (www.poeticanet.com, www.e-poema.eu) , δημοσιεύοντας ποίηση, πεζογραφία, θέατρο, κριτική, δοκίμια και ποικίλα άρθρα. Από τον Απρίλιο του 2014 είναι μέλος της Εταιρείας Συγγραφέων.
Σταύρος Ζαφειρίου

Ο Σταύρος Ζαφειρίου είναι λογοτέχνης της Θεσσαλονίκης.
Ανέστης Ευαγγέλου

Ο Ανέστης Ευαγγέλου (Θεσσαλονίκη, 1937-1994) είναι ποιητής της Β΄ μεταπολεμικής γενιάς. Το πραγματικό του όνομα ήταν Ανέστης Παπαδόπουλος. Η ζωή και το έργο του έχει συνδεθεί με τη Θεσσαλονίκη, όπου εξέδωσε τις ποιητικές του συλλογές. Έργα του έχουν μεταφραστεί σε πολλές ξένες γλώσσες.
Ρούλα Αλαβέρα

Η Ρούλα Αλαβέρα είναι ποιήτρια, σύζυγος του πεζογράφου Τηλέμαχου Αλαβέρα. Γεννήθηκε στη Θεσσαλονίκη το 1942, όπου έζησε και δραστηριοποιήθηκε. Οι σπουδές τις ξεκίνησαν με πτυχίο στα Οικονομικά από το Αριστοτέλειο Πανεπιστήμιο Θεσσαλονίκης και ολοκληρώθηκαν στη Δραματική Σχολή του Κρατικού Θεάτρου Βορείου Ελλάδας (ΚΘΒΕ), στο οποίο κατείχε ιδιαίτερη θέση στο Δ.Σ. του.

Τα ποιήματά της είδαν το πρώτο φως της δημοσιότητας το 1963. Μία από τις σταθερές συνεργάτιδες του περιοδικού "Νέα Πορεία" στον "κύκλο" του οποίου εντάχθηκε μαζί με πολλές λογοτεχνικές προσωπικότητες της Θεσσαλονίκης με επικεφαλής τον πεζογράφο σύζυγό της. Έχει συνεργαστεί δημοσιεύοντας κείμενά της τόσο με λογοτεχνικά περιοδικά ("Νέα Πορεία, Ευθύνη, Εντευκτήριο, Παρέμβαση," κ.α.) όσο και με εφημερίδες ("Αυγή" και "Αγγελιοφόρος"), όπως επίσης ασχολήθηκε και με το δημόσιο και το ιδιωτικό ραδιόφωνο. Είναι μέλος της Εταιρείας Συγγραφέων και χρησιμοποιεί συχνά το λογοτεχνικό ψευδώνυμο Σταύρος Σγουρός.
Τόλης Καζαντζής

Ο Τόλης Καζαντζής (1938-1991) ήταν Έλληνας συγγραφέας, που γεννήθηκε και έζησε στη Θεσσαλονίκη.

Υπήρξε μαθητής στο Ιωαννίδειο Δημοτικό Σχολείο και στη συνέχεια στο Πειραματικό Γυμνάσιο. Σπούδασε νομικά και εργάστηκε ως δικηγόρος.

Υπήρξε βασικός συνεργάτης στο περιοδικό "Διαγώνιος" (1958-1983), όπου δημοσίευσε ποιήματα, πεζογραφήματα, δοκίμια, μελετήματα, βιβλιοκριτικές και μεταφράσεις. Συνεργάστηκε ακόμα και με πολλά άλλα περιοδικά και εφημερίδες. Το 1986 τιμήθηκε με το κρατικό βραβείο μυθιστορηματικής βιογραφίας για το έργο του "Μια μέρα με τον Σκαρίμπα", εκδ. Στιγμή, 1985. Κείμενά του για την πεζογραφία της Θεσσαλονίκης και για την πολιτιστική ζωή της πόλης υπάρχουν σε περιοδικά, εφημερίδες και συλλογικές εκδόσεις. Διηγήματά του έχουν μεταφραστεί στα γαλλικά, αγγλικά, γερμανικά, ολλανδικά και ιταλικά.

Το 1988 παρουσιάστηκε από την Κρατική τηλεόραση της ΕΤ1 η τηλεοπτική μεταφορά μέρους των πεζογραφημάτων του Καζαντζή με βασικό άξονα την ιστορία της κυρα-Λισάβετ. Το σενάριο της σειράς με τίτλο "Η παρέλαση" επιμελήθηκε ο ίδιος ο συγγραφέας σε συνεργασία με τον σκηνοθέτη Γιάννη Διαμαντόπουλο. Το 1989 έγραψε το σενάριο της σειράς "Μακεδονικά παραμύθια" που προβλήθηκαν από την ΕΡΤ3 σε σκηνοθεσία του Απόστολου Κρυωνά.
Αλκιβιάδης Γιαννόπουλος

Ο Αλκιβιάδης Γιαννόπουλος (1896 - 2 Ιουλίου 1981) ήταν Έλληνας πεζογράφος.
Κροκίνας ο Λαρισαίος

[[Στατήρας]] της [[Ολυμπία]]ς της 94ης (404 π.Χ.) διοργάνωσης των [[Ολυμπιακοί αγώνες στην αρχαιότητα|αρχαίων ολυμπιακών αγώνων]].
Ο Κροκίνας ο Λαρισαίος ή Κροκίνας ο Θεσσαλός ή Κρουκίνας (4ος/5ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Λάρισα, ο οποίος στέφθηκε νικητής στο αγώνισμα του σταδίου κατά τους 94ους (404 π.Χ.) αγώνες, και στο αγώνισμα του διαύλου στους 96ους ολυμπιακούς αγώνες της αρχαιότητας (396 π.Χ.).
Κλειτόμαχος ο Θηβαίος

[[Δραχμή]] της [[Ολυμπία]]ς, χρονολογούμενη μεταξύ 134ης (244 π.Χ.) και 143ης (208 π.Χ.) διοργάνωσης των αγώνων|263x263εσ
Ο Κλειτόμαχος ο Θηβαίος (γιος του Ερμοκράτη, 3ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Θήβα, ο οποίος στέφθηκε νικητής στο αγώνισμα του παγκράτιου κατά τους 141ους (216 π.Χ.) και στο αγώνισμα της πυγμαχίας στους 142ους (212 π.Χ.), στους ολυμπιακούς αγώνες της αρχαιότητας. Ήταν επίσης πολυνίκης στις διοργανώσεις των Νέμεων, Δελφικών και Πύθιων αγώνων, ενώ στα Ίσθμια νίκησε όλους τους αντιπάλους του στην πυγμαχία και το παγκράτιο την ίδια ημέρα.Κατά τους 142ους αγώνες ζήτησε από τους κριτές να διαγωνιστεί στο παγκράτιο πριν την πυγμαχία, κάτι που έγινε δεκτό, ωστόσο νικήθηκε από τον Κάπρο τον Ηλείο.

Απελάμβανε τόσο μεγάλης φήμης, ώστε ο Πτολεμαίος Δ´ του ελληνιστικού βασιλείου της Αιγύπτου έστειλε έναν εξαιρετικά ισχυρό πυγμάχο, τον Αριστόνικο, ώστε να νικήσει τον Κλειτόμαχο, τον οποίο όμως ο Κλειτόμαχος κέρδισε. Σύμφωνα με μια αναχρονιστική παράδοση ο Μέγας Αλέξανδρος (4ος αιώνας π.Χ.) ξαναθεμελίωσε τη Θήβα σεβόμενος τις νίκες του Κλειτόμαχου. 

Χαρακτηριστικό του Κλειτόμαχου ήταν η πλήρης αποχή από τη σεξουαλική δραστηριότητα κατά την περίοδο όπου γινόταν οι αγώνες έτσι ώστε να διατηρεί το μέγιστο των δυνάμεων του.
Ντάσιελ Χάμετ

Ο Ντάσιελ Χάμετ ("Samuel Dashiell Hammett", 27 Μαΐου 1894 - 10 Ιανουαρίου 1961) ήταν Αμερικανός λογοτέχνης και συγγραφέας. Θεωρείται ο άνθρωπος που γέννησε την αμερικάνικη αστυνομική λογοτεχνία.

Γεννήθηκε στη Βαλτιμόρη των ΗΠΑ. Υποχρεώθηκε να παρατήσει το σχολείο σε νεαρή ηλικία, έτσι ώστε να βοηθήσει την οικογένειά του. Η πρώτη του αστυνομική ιστορία, που υπέγραψε με ψευδώνυμο, δημοσιεύτηκε στο περιοδικό "Black Mask" το 1923. Την εποχή πριν τον Β΄ Παγκόσμιο πόλεμο ασχολήθηκε κυρίως με τον πολιτικό ακτιβισμό και το 1937 έγινε μέλος του Κομμουνιστικού Κόμματος Ηνωμένων Πολιτειών της Αμερικής.

Υπηρέτησε στον πόλεμο ενώ την περίοδο του Μακαρθισμού φυλακίστηκε, εξαιτίας των πολιτικών του φρονημάτων. Η υγεία του αποδυναμώθηκε και πέθανε τελικά πέθανε στις 10 Ιανουαρίου 1961.

Σημαντικά του έργα είναι η "Μαύρη Μάσκα", η "Κατάρα των Νταίη", "Το Γυάλινο κλειδί", ο "Αδύνατος άνθρωπος", "το Γεράκι της Μάλτας" και η Κόκκινη σφαγή. Πολλά από τα βιβλία του έγιναν μετέπειτα κινηματογραφικές ταινίες, όπως το Το Γεράκι της Μάλτας."" Το βιβλίο ("The Maltese falcon") μετέφρασε στα Ελληνικά ο Ανδρέας Αποστολίδης (εκδ. "Μεταίχμιο", 2005)
Κωστής Μοσκώφ

Ο Κωστής Μοσκώφ (Θεσσαλονίκη, 15 Νοεμβρίου 1939 – Θεσσαλονίκη, 29 Ιουνίου 1998), ήταν Έλληνας ποιητής, ιστορικός, δοκιμιογράφος, συγγραφέας και δημοσιογράφος. Κατέλαβε σημαντικές διοικητικές και όχι μόνο θέσεις ενώ θεωρείται ένας από τους αξιόλογους εκπροσώπους της αριστερής διανόησης και της μεταπολεμικής λογοτεχνίας της Θεσσαλονίκης.
Λεοντίσκος ο Μεσσήνιος

[[Στατήρας]] της [[Ολυμπία|Ολυμπίας]] ο οποίος χρονολογείται μεταξύ της 82ης (452 π.Χ.) και 87ης διοργάνωσης των [[Ολυμπιακοί αγώνες στην αρχαιότητα|αρχαίων ολυμπιακών αγώνων]].
Ο Λεοντίσκος ο Μεσσήνιος (5ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Μεσσήνη της Σικελίας, ο οποίος στέφθηκε 2 φορές νικητής στο αγώνισμα της πάλης κατά τους 81ους (456 π.Χ.) και 82ους (452 π.Χ.) ολυμπιακούς αγώνες της αρχαιότητας. Αναφέρεται και ως νικητής στα Πύθια, ενώ η τεχνική που χρησιμοποιούσε ήταν να διπλώνει τα δάχτυλα των αντιπάλων του προκαλώντας τους πόνο, μια πρακτική την οποία ακολούθησε κατά τον 4ο αιώνα π.Χ. και ο πολυολυμπιονίκης του παγκράτιου Σώστρατος ο Σικυώνιος.
Το Ξύπνημα του Δαίμονα

Το Ξύπνημα του Δαίμονα (αγγλικά: "Rawhead Rex") είναι μια Βρετανικής και Ιρλανδικής παραγωγής χαμηλού προϋπολογισμού ταινία τρόμου του 1986. Την ταινία σκηνοθέτησε ο Τζορτζ Παύλου και πρωταγωνιστούν οι Ντέιβιντ Ντιούκς, Κέλι Πάιπερ και Ρόναν Γουίλμοτ. Η ταινία είναι βασισμένη στο διήγημα του Κλάιβ Μπάρκερ που αρχικά εμφανίστηκε στο τόμο 3 της σειράς βιβλίων του "Books of Blood".
Μάρκος Αυρήλιος Δημόστρατος Δαμάς

Ο Μάρκος Αυρήλιος Δημόστρατος Δαμάς (2ος αιώνας μ.Χ., λατινικά: "Marcus Aurelius Demostratus Damas") ήταν Ρωμαίος ολυμπιονίκης με καταγωγή από τις Σαρδείς, ο οποίος στέφθηκε 2 φορές νικητής στο αγώνισμα του παγκράτιου κατά τους 238ους (173 μ.Χ.) και 239ους (179 μ.Χ.) ολυμπιακούς αγώνες της αρχαιότητας, ενώ αναφέρεται και ως περιοδονίκης με παράλληλες νίκες στα Πύθια, Νέμεα και Ίσθμια όπου αγωνίστηκε και ως πυγμάχος. Ο Δαμάς τιμήθηκε με αξιώματα από τους αυτοκράτορες Σεπτίμιο Σεβήρο και Καρακάλλα, τα οποία κατόπιν κληροδότησε στους γιούς του.
Κίνημα για μια Ευρώπη των Ελευθεριών και της Δημοκρατίας

Το Κίνημα για μια Ευρώπη των Ελευθεριών και της Δημοκρατίας (Γαλλικά: "Mouvement pour l'Europe des libertés et de la démocratie", συντομογραφία: MELD), είναι ένα πολιτικό κόμμα Ευρωπαϊκού επιπέδου που ιδρύθηκε το 2011, από τα κόμματα που ανήκαν στο ευρωκόμμα Ευρώπη της Ελευθερίας και της Δημοκρατίας (EFD) στο Ευρωπαϊκό Κοινοβούλιο, με την αξιοσημείωτη απουσία του Κόμματος Ανεξαρτησίας του Ηνωμένου Βασιλείου, που είναι μέλος του EFD, αλλά όχι του MELD. Το 2012, έλαβε το ποσό από το Ευρωπαϊκό Κοινοβούλιο των 621,482€. Ο αδερφικός του πολιτικός συνδυασμός είναι το 
Ίδρυμα για την Ευρώπη των Ελευθεριών και της Δημοκρατίας (FELD), το οποίο έλαβε το ποσό των 412,361€. Και τα δύο εδρεύουν στην οδό Κλέρ 18, στο Παρίσι. Ο πρόεδρος του κόμματος είναι ο Τζάκεκ Γλόσογικζ.
Σταύρος Θεοφανίδης

Ο Σταύρος Θεοφανίδης (1896 - ;) ήταν Έλληνας έμπορος, βουλευτής και υφυπουργός κατά την περίοδο της γερμανικής Κατοχής.
ConIFA

Η CONIFA (αγγλικά: "Confederation of Independent Football Associations", Συνομοσπονδία Ανεξάρτητων Ποδοσφαιρικών Ομοσπονδιών) είναι μια ομοσπονδία ποδοσφαίρου η οποία ιδρύθηκε το 2013. Αποτελείται από ομάδες που εκπροσωπούν τα έθνη, τις εξαρτήσεις, τα μη αναγνωρισμένα κράτη, τις μειονότητες, τους ανιθαγενείς λαούς, των περιφερειών και των μικροεθνών που δεν ανήκουν στη Διεθνής Ποδοσφαιρική Ομοσπονδία (FIFA). Η ConIFA διοργανώνει τo ConIFA World Football Cup, το πρώτο από τα οποία έλαβε χώρα το 2014 στο Έστερσουντ της Σουηδίας. Το πρώτο ConIFA European Football Cup διεξήχθη τον Ιούνιο του 2015 στην περιοχή Ζέκελι. Στο μέλλον η οργάνωση ελπίζει να διοργανώσει παγκόσμιο κύπελλο γυναικών, τσάλεντζ καπ και σούπερ καπ για τους συλλόγους, και ένα παγκόσμιο κύπελλο μπιτς σόκερ.

Μόλις λίγους μήνες αφότου έγινε μέλος της ConIFA, η ομάδα του Κεμπέκ που ανοίκει στην ομοσπονδία ποδοσφαίρου του Κεμπέκ (FSQ), κατέθεσε αίτηση για ένταξή της στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής (CONCACAF). Για το σκοπό αυτό, ανακοινώθηκε ότι η ομάδα θα αγωνιζόταν μόνο σε διεθνείς αγώνες ενάντια σε πλήρης εθνικές ομάδες που είναι μέλη CONCACAF ή και της FIFA, και δεν θα συμμετείχε πλέον στο ποδόσφαιρο εκτός FIFA.